היסעורים ניזונים מדגים ומדיונונים שעולים על פני המים. היסעור נוחת ומקנן על צוקים שונים לחופי הים התיכון ולעיתים גם לחופי האוקיינוס האטלנטי. היסעור חולף שכיח בישראל אך חורף נדיר.
יסעור כהה
מונטה קרלו (סרט, 2011)
מונטה קרלו הוא סרט קומדיה רומנטית אמריקאי משנת 2011 המבוסס על ספר מאת ג'ולס באס. הוא בוים על ידי תומאס בזוכה. דניס די נובי, אליסון גרינספן, ניקול קידמן וארנון מילצ'ן הפיקו את הסרט עבור פוקס המאה ה-20 וRegency Enterprises. הצילומים החלו ברומניה ב-5 במאי 2010. בסרט מככבות סלינה גומז, לייטון מיסטר וקייטי קסידי כשלוש חברות המתחזות לנשות חברה עשירות במונטה קרלו, מונקו. הסרט שוחרר ב-1 ביולי 2011. הוא כולל את השיר Who Says של Selena Gomez &amp; the Scene ושירים רבים של הזמר הבריטי מיקה. מונטה קרלו קיבל ביקורות שליליות מעורבות ממבקרים, אבל הרוויחה מעל 39 מיליון דולר בתקציב של 20 מיליון דולר.
עלילה.
גרייס בנט (סלינה גומז) היא תלמידת תיכון בטקסס שעובדת כמלצרית עם חברתה הטובה ביותר אמה פרקינס (קייטי קסידי) כדי להרוויח כסף לטיול לפריז לאחר סיום הלימודים. אביה החורג של גרייס (בראט קולן) משלם עבור האחות החורגת שלה, מג קלי (לייטון מיסטר) לבוא איתם לטיול. אמה נוסעת לפריז למרות הצעתו של אוון (קורי מונטית') לנישואים. לאחר שהושארו מאחור על ידי מדריך התיירים שלהם, שלוש הבנות מחפשות מפלט מגשם פריז במלון מפואר. שם, צוות המלון והפפראצי חושבים שגרייס היא למעשה היורשת למשפחת אצולה עמידה, קורדיליה וינטרופ סקוט, הכפילה של גרייס, שעוזבת ולא נשארת להשתתף במכירה פומבית למטרות צדקה שבה עליה להציג למכירה פומבית תכשיט יקר. האמריקאיות מבלות את הלילה בסוויטה של קורדליה, ולמחרת טסות למונטה קרלו עם המזוודה של קורדליה.
במונטה קרלו נפגשות הבנות עם תיאו מרצ'נד (פייר בולנגר), בנו של הנדבן המארח את קורדליה. תיאו לא אוהב את הטבע המפונק של קורדליה, אבל מלווה אותם לנשף, שבו גרייס בהצלחה מצליחה לשטות בדודה של קורדליה, אלישיה (קתרין טייט), ואמה רוקדת עם נסיך (ג'וליו ברוטי). מג מתאחדת עם ריילי (לוק ברייסי), תרמילאי אוסטרלי שפגשה בקצרה בפריז. הם מוצאים שיש להם דברים משותפים, ומבלים יחד לפני שהוא יוצא לאיטליה. כשגרייס צריכה לקחת חלק במשחק פולו, אלישיה מגלה את התחזות בגלל סגנון הרכיבה השונה של גרייס. אלישיה סבורה שאחייניתה שכרה כפילה כדי לתפוס את מקומה בזמן שהיא חוגגת, אבל כדי לא לסכן את מכרז הצדקה היא מסכימה לשתוק. תיאו נמשך לאישיותה הגלויה של "קורדליה", בעוד הנסיך של אמה מזמין אותה למסיבה על יאכטה. אמה מתלבשת למסיבה בשרשרת של קורדליה, אבל פוגשת את מג בדרך, ומג לוקחת את זה למשמרת, אבל מאוחר יותר שוכח אותה בתרמיל של ריילי. אמה מאוכזבת במסיבה מיהירותו של הנסיך כלפי המלצריות.
אוון מגיע למונטה קרלו בחיפוש אחר אמה. כך גם קורדליה, והיא רואה את העיתון על הופעתה של גרייס בנשף. היא מגלה שהשרשרת חסרה וקוראת למשטרה. הבנות הלכו לחפש את ריילי אבל הוא מופיע במלון עם השרשרת. הן מוצאות את קורדליה בחדר. כשקורדיליה מאיימת להתקשר ולמשוך את השרשרת מהמכירה, הבנות נבהלות וקושרות אותה לספה. כשאנשים באים לדלת, הן מעמעמות את הצרחות שלה וגרייס מחפה עליהן. לאחר מכן הן קושרות אותה לכיסא ומשתיקות אותה על ידי שימת תפוח בפה שלה כך שגרייס תוכל לתפוס את מקומה במכירה פומבית. קורדליה בורחת, וחושפת את ההונאה של גרייס במכירה הפומבית. היא דורשת שגרייס תיעצר, אבל אחרי ההודאה הציבורית הכנה של גרייס, אלישיה מציעה את הסכום הגדול: 6 מיליון אירו עבור השרשרת כדי להציל אותה. הסרט מסתיים בכך שקורדליה נאלצת לגור בחווה, מג מצטרפת לריילי בנסיעותיו ברחבי העולם; אוון ואמה עוברים לביתם בטקסס; ותיאו מרצ'נד וגרייס מתאחדים בבית הספר הרומני שבו הם מתנדבים.
תגובות.
מונטה קרלו קיבל ביקורות מעורבות של המבקרים. Rotten Tomatoes נתן לסרט ציון של 52% בהתבסס על 91 ביקורות.
יוסף יהושע קאריו
הרב יוסף יהושעקאריו (1807–1883) היה איש ציבור ירושלמי, נשיא ועד העדה הספרדית בירושלים ואב בית הדין של העדה בעיר.
ביוגרפיה.
נולד בירושלים בשנת 1807 (ה'תקס"ז) לרב דוד אברהם קאריו. במשך תקופה התגורר בחברון, ולאחר מכן עבר להתגורר בירושלים.
בפעילותו הציבורית נמנה עם עסקני וראשי ועד העדה הספרדית בירושלים, ושימש כנשיא הוועד. כן שימש כאב בית הדין של העדה, כשלצידו כיהנו הרבנים יוסף רפאל עוזיאל וחיים נסים ברוך.
בחודש אב ה'תר"ם נבחר לעמוד בראש הוועד הגשמי של העדה הספרדית, ולצידו הועמד הרב יעקב שאול אלישר בראש הוועד הרוחני.
חתום על הסכמה למינוי של הרב יונה משה נבון למשרת הראשון לציון.
הלך לעולמו ב-12 בספטמבר 1883 (י' באלול ה'תרמ"ג).
למעט בת אחת, שיכל את בניו ובנותיו בחייו. נכדתו בת שבע נישאה לרב אברהם עזריאל. נינו היה משה עזריאל, ובן נינו יוסף עזריאל.
פרא הודי
פרא הודי (שם מדעי: Equus hemionus khur) נקרא גם גודכור (בשפה גוג'ראטית המקומית), הוא תת-מין של פרא שחי בדרום אסיה. החל בשנת 2016 הוא מוגדר כקרוב לסיכון על ידי IUCN.
בשנת 2009 הוערכה אוכלוסייתו כ-4,038 פרטים, עם זאת, האוכלוסייה עדיין גדלה, ובדצמבר 2014 נאמדה האוכלוסייה ב-4,451 פרטים, ובשנת 2015, אוכלוסיית הפרא ההודי גדלה ליותר מ-4,800 פרטים בכל העולם כולל המקלט לפראים בהודו.
תיאור.
הפרא ההודי, כמו שאר תת-המינים האסייתים, שונה לגמרי מן הערוד. צבע הפרווה הוא בדרך כלל בגוון חול, אבל הוא יכול להשתנות מאפור אדמדם לחום. לפרא יש רעמה זקופה ארוכה כהה המתחילה מאחורי הראש ונמשכת לאורך הצוואר. הרעמה ממשיכה כפס חום כהה עד לשורש הזנב.
תפוצה ובית גידול.
תפוצת הפרא ההודי בעבר הייתה די מורחבת, וכללה את: מערב הודו, דרום פקיסטן (המחוזות של סינד ובלוצ'יסטן), אפגניסטן, ודרום מזרח איראן. כיום, המקלט האחרון של הפרא הוא המקלט לפראים בהודו, במדבר הקטן של קוץ' וסביב המדבר הגדול של קוץ' במחוז גוג'ראט של הודו. לעומת זאת, הפרא נראה לפעמים גם במחוזות סורנדראנגאר, באנאסקאנתה, ומחוזות גוג'אראט אחרים. בתי הגידול הנפוצים של הפרא הם מדבריות מלח, אדמות מרעה ואזורים המכוסים בצמחייה של שיחים סבוכים ועצים נמוכים.
הארכת התפוצה בשנים האחרונות.
אוכלוסיות הפרא ההודי גדלות ומרחיבות את טווח התפוצה שלהם, מהמדבר הקטן של קוץ', שבו אוכלוסיית העולם האחרונה של תת-מינים זו צומצמה בשנים האחרונות, ובהדרגה החלה להתרחק ולהתרחב למדבר הגדול של קוץ'. האוכלוסייה המשיכה להתפתח בהרחבה לתוך המדינות השכנות, לאזורים הגובלים במחוז ג'אלור (שטח מחייתם), גוג'ראט, המדבר הגדול של קוץ' ו-קאג'ארילאי ושכונתו, שבה שטח של 3600 קמ"ר הועבר למחלקת היער של ראג'סטאן על ידי רשויות ההכנסות ב-2007.
ביולוגיה והתנהגות.
הפרא ההודי רועה מהזריחה עד שמחשיך, ותזונתו מורכבת מדשא, עלים ופירות של צמחים, יבול חקלאי, תרמילי ינבוט והלופיט. בנוסף, הוא אחת החיות המהירות ביותר בהודו, עם מהירויות שיא של 70–80 קמ"ש.
פראים זכרים חיים לבד או בקבוצות קטנות של שניים ושלושה, בעוד עדרי המשפחה נשארים גדולים. עונת ההזדווגות היא בעונת הגשמים. כאשר אתון נכנסת לייחום, היא נפרדת מן העדר עם פרא זכר אשר נלחם נגד המתחרים על ההזדווגות איתה. לאחר כמה ימים של הזדווגות, הזוג חוזר לעדר, והאתון יולדת צאצא אחד. זכרי הפרא נוטים להישאר עם העדר עד גיל שנתיים ואז עוזבים, בעוד הנקבה ממשיכה להישאר עם עדר המשפחה.
איומים.
לא ידוע איך נעלם הפרא ההודי מהשטחים הקודמים שלו ממערב הודו ופקיסטן, שכן הפרא מעולם לא היה יעד לציידים של הראג'ים ההודים ושל הפקידים הבריטיים שחיו בהודו. עם זאת, הקיסרים המהוללים של הודו ואצילים באותה תקופה נהנו מאוד לצוד את הפרא ההודי עם הקיסר ג'האנגיר. בעותק מאויר ששרד מהספר "אכבר", ספר המספר על הקיסר המוגולי אכבר הגדול, מופיע איור של אכבר יורה בפרא הודי עם כמה פראים שנורו על ידו.
בשנים 1958–1960, התפשטה מחלה ידועה בשם "סורה" על הפראים ההודים, שהועברה על ידי זבובים. המחלה גרמה לירידה דרמטית באוכלוסיית הפרא בהודו. בנובמבר ובדצמבר 1961, אוכלוסיית הפרא ההודי צומצמה ל-870 לאחר שפרצה "מחלת הסוסים" בדרום אפריקה שהתפשטה גם עד הודו.
מלבד המחלות, האיומים האחרים של הפרא כוללים הריסה של בתי גידול כתוצאה מפעילויות מלח, הריסת עצי הינבוט שמשמש מקור מזון חשוב לפרא על ידי האדם והפרעות ופלישה לבתי הגידול על ידי רועי צאן, אך מאז תחילת מאמצי השימור ב-1969 אוכלוסיית הפראים גדלה ל-4,000 פריטים.
שימור.
במאה האחרונה, הפרא ההודי חי גם באזורים היבשתיים של צפון מערב ומערב פקיסטן כולל ג'איסלמר, ביקנאר, סינד ובלוצ'יסטן. כיום הוא שורד רק במדבר הקטן של קוץ' וכמה מהם משוטטים לעבר המדבר הגדול של קוץ', ובכמה כפרים הגובלים במחוז ג'אלור שבמדינת ראג'סטאן ההודית.